શાહીદ કપૂર અને મીરાં કપૂરની દીકરી મીશા 26 ઓગસ્ટે બે વર્ષની થશે. પણ તેની મમ્મીને લાગે છે કે તે ખૂબ જ ઝડપથી મોટી થઇ રહી છે. મીરાંએ તેના ઇન્સ્ટાગ્રામ એકાઉન્ટ પર મીશાના કેટલાક ફોટોગ્રાફ્સ શેર કર્યા હતા. જેમાં તે બ્લેક આઉટફિટ અને ફૂટવેરમાં દેખાઇ રહી છે. મીરાંએ આ ફોટોને કેપ્શન આપ્યું છે કે મીશા ખૂબ જ જલદી મોટી થઇ રહી છે. શાહીદ અને મીરાં તેમની દીકરીના ફોટોઝ તેમના ઇન્સ્ટાગ્રામ પર શેર કરતા રહે છે.